stanford-oval/wikipedia huggingface dataset:
Blümchen

| Jasmin Wagner |
| --- | --- |
 Jasmin Wagner vuonna 2010
Henkilötiedot
Syntynyt: 20. huhtikuuta 1980 (ikä 44) Hampuri, Saksa
Ammatti:  laulaja, näyttelijä, malli
Muusikko
Taiteilijanimi:  Blümchen, Blossom, Denim Girl
Laulukielet:  saksa, englanti
Aktiivisena:  1995–
Tyylilajit:  pop, happy hardcore
Levy-yhtiöt:  Edel, Neues Gefühl Records
Aiheesta muualla
Kotisivut
  [ Muokkaa Wikidatassa ] [ ohje ]  
Blümchen (oik. Jasmin Wagner, s. 20. huhtikuuta 1980 Hampuri) on saksalainen, lukuisia platinalevyjä saavuttanut pop- ja dance-laulaja, malli ja juontaja. Hän on pyrkinyt myös luomaan näyttelijän uraa. Englanniksi julkaistuissa levyissä hän esiintyy nimellä Blossom.
Jasmin Wagner aloitti esiintymisuransa cheerleaderina Hamburg Blue Angelsissa. Vuonna 1995 hän tapasi tuottajat Stani Djukanovicin ja Arn Schürmannin juhlissa, joissa hän lauloi. Helmikuussa 2001 yhdeksän albumin, 17 singlen ja neljän kiertueen jälkeen hän päätti uransa Blümcheninä. Jatkaessaan laulajanuraansa vuonna 2003 singlellään Leb deinen Traum hän käytti nimeänsä Jasmin Wagner.
Jasmin Wagnerin musiikki oli laajasti tunnettua ja hän oli arvostetuimpia eurodance-laulajia 1990 ja 2000-lukujen taitteessa. Kappaleiden nopeus vaihteli 50–190 iskuun minuutissa. Tyylilajina vaihteli trance, happy hardcore, pop ja eurodance.
Jasmin Wagner on esiintynyt useissa elokuvissa cameorooleissa, esimerkiksi Renny Harlinin ohjaamassa elokuvassa Driven, jossa hän esitti saksalaisen kuljettajan tyttöystävää.
Jasmin Wagner aloitti malliuransa öljy-yhtiön kalenterissa nelivuotiaana. Vuonna 1998 hän teki sopimuksen Tommy Hilfigerin tuotteiden edustamisesta. Hän on markkinoinut myös omaa kosmetiikkasarjaansa Jamila vuodesta 2002. Hän on toiminut myös eläinten oikeuksien puolestapuhujana ja varainkerääjänä. Vuoden 2004 tsunamionnettomuuden jälkeen hän osallistui hyväntekeväisyyskeräykseen, jonka loppusumma kohosi 50 000 euroon.
Jasmin Wagner vuonna 2006.
Diskografia > Nimellä Blümchen

| Vuosi | Nimi | Saksan listasijoitus |
| --- | --- | --- |
| 1996 | Herzfrequenz | 18 |
| 1997 | Verliebt... | 7 |
| 1998 | Jasmin | 8 |
| 1999 | Live in Berlin | 57 |
| 2000 | Die Welt gehört dir | 18 |
| 2001 | Für immer und ewig | 95 |
Diskografia > Nimellä Blossom

| Vuosi | Nimi |
| --- | --- |
1996: Heartbeat
1997: In Love
Diskografia > Nimellä Jasmin Wagner

| Vuosi | Nimi | Saksan listasijoitus |
| --- | --- | --- |
| 2006 | Die Versuchung | 98 |
Singlet > Nimellä Blümchen

| Vuosi | Nimi | Saksan listasijoitus | Albumi |
| --- | --- | --- | --- |
| 1996 | Herz an Herz | 4 | Herzfrequenz |
| 1996 | Kleiner Satellit (Piep, Piep) | 9 | Herzfrequenz |
| 1996 | Boomerang | 11 | Herzfrequenz |
| 1996 | Du und ich | 17 | Herzfrequenz |
| 1996 | Bicycle Race (Queen cover) | 28 | Herzfrequenz |
| 1997 | Nur geträumt (Nena cover) | 6 | Verliebt... |
| 1997 | Verrückte Jungs | 22 | Verliebt... |
| 1997 | Gib mir noch Zeit | 9 | Verliebt... |
| 1997 | Sesam-Jam (Der, die, das) | 26 |  |
| 1998 | Blaue Augen (Ideal cover) | 19 | Jasmin |
| 1998 | Ich bin wieder hier (Rozalla cover) | 12 | Jasmin |
| 1998 | Es ist vorbei | 24 | Jasmin |
| 1999 | Heut ist mein Tag | 15 | Jasmin - Die Fanedition |
| 1999 | Unter’m Weihnachtsbaum | 31 | Live in Berlin |
| 2000 | Ist deine Liebe echt? | 24 | Die Welt gehört dir |
| 2000 | Die Welt gehört mir | 96 | Die Welt gehört dir |
| 2001 | Ich vermisse dich | 50 | Die Welt gehört dir |
Singlet > Nimellä Blossom

| Vuosi | Nimi | Albumi |
| --- | --- | --- |
| 1996 | Heart to Heart (alkuperäiskappale ”Herz an Herz”) | Heartbeat |
| 1996 | You And Me (alkuperäiskappale ”Du und ich”) | Heartbeat |
| 1996 | Bicycle Race | Heartbeat |
| 1997 | Just A Dream (alkuperäiskappale ”Nur geträumt”) | In Love |
| 1997 | Give Me More Time (alkuperäiskappale ”Gib mir noch Zeit”) | In Love |
| 1997 | Key To Paradise (Promo Only) (alkuperäiskappale ”Du bist die Insel”) | In Love |
Singlet > Nimellä Jasmin Wagner

| Vuosi | Nimi | Saksan listasijoitus | Albumi |
| --- | --- | --- | --- |
| 2001 | Santa Claus Is Coming To Town |  |  |
| 2003 | Leb deinen Traum | 24 |  |
| 2004 | Helden wie wir | 68 |  |
| 2006 | Männer brauchen Liebe | 99 | Die Versuchung |
| 2006 | Komm schon werd wütend/Morgen wenn ich weg bin (Radio Single) |  | Die Versuchung |
Blönduós

| Blönduósbær |
| --- | --- |

 vaakuna
 Blönduósbærin sijainti
 Blönduósbær
 Koordinaatit: 65°40′0″N, 20°18′0″W 
Valtio:  Islanti
Vaalipiiri:  Norðvesturkjördæmi
Alue:  Norðurland vestra
Kunta:  Húnabyggð
Perustettu:  1876
Pinta-ala:  
 – Kokonaispinta-ala:  183 km²
Väkiluku (2018):  895
 – Väestötiheys:  4,73 as./km²
Postinumero:  540, 541
 
 blonduos.is 
Infobox OKVirheellinen NIMI-arvo: 
Blönduós (ääntämys islanniksi [ˈplœntʏˌouːs]) on kaupunki ja entinen kunta Pohjois-Islannissa. Vuonna 2018 sen asukasluku oli 895 henkeä. Kuten monet Islannin kaupungit ja kylät, Blönduósin asutus muodostui vasta 1800-luvun lopulla. Kaupunki sijaitsee Hringvegurin varrella Blanda-jäätikköjoen suulla. Hrúteylle, pienelle saarelle ja joen ympäröimälle luonnonsuojelualueelle pääsee kävelytieltä suoraan Hringvegurin tuntumasta.
Maantiede

Blanda-jäätikkövirta jakaa Blönduósin kahtia ja kaupunki on myös nimetty sen mukaan (Blöndu on sanan Blanda obliikvisija). Vanha kaupunki, islanniksi Gamli bærinn, johon kuuluu monia alkuperäisiä taloja 1800-luvun lopulta ja 1900-luvun alkupuolelta, sijaitsee joen eteläpuolella. Monet paikallisista yrityksistä, peruskoulu, supermarketti, monitoimitalo ja urheilutilat lämmitettyine ulkouima-altaineen puolestaan sijaitsevat joen pohjoispuolella. Kukkulalla kaupungin yläpuolella on omalaatuinen ulkoasultaan tulivuoren kraatteria muistuttava kirkko.
Talous

Suurin osa Blönduósin teollisuudesta ja elinkeinoista liittyy joko maatalouteen tai matkailuun. Viime vuosina kaupunki on tullut tunnetuksi tekstiileistään. Blönduósissa sijaitsee villapesula, Islannin ainoa tekstiilimuseo Heimilisiðnaðarsafnið sekä residenssiohjelman kansainvälisille tekstiilitaiteilijoille ja tutkijoille tarjoava Islannin tekstiilikeskus.
Tunnettuja blönduósilaisia

María Ólafsdóttir, laulaja
Ystävyyskaupungit

Blönduósin ystävyyskaupunkeja ovat:
Horsens, Tanska
Karlstad, Ruotsi
Moss, Norja
Nokia, Suomi
Ilmasto

Blönduósissa vallitsee tundrailmasto.
Aiheesta muualla

Kuvia tai muita tiedostoja aiheesta Blönduós Wikimedia Commonsissa
Kunnan sivut
Taloja Blönduósissa
Chris Summers

| Chris Summers |
| --- | --- |

Henkilötiedot
Syntynyt: 5. helmikuuta 1988 (ikä 36) Ann Arbor
Kansalaisuus:   Yhdysvallat
Jääkiekkoilija
Pelipaikka:  puolustaja
Maila:  vasen
Pituus:  188 cm
Paino:  92 kg
Seura
Seura:  Nürnberg Ice Tigers
Sarja:  DEL
Pelinumero:  55
Pelaajaura
Pääsarjaura:  2010–
Aik. seurat:  San Antonio Rampage (AHL) Phoenix Coyotes (NHL) Portland Pirates (AHL) New York Rangers (NHL) Hartford Wolf Pack (AHL) Wilkes-Barre/Scranton Penguins (AHL)
NHL-varaus:  29. varaus, 2006 Phoenix Coyotes
Chris Summers (s. 5. helmikuuta 1988) on yhdysvaltalainen jääkiekkoilija, joka pelaa Saksan DEL-liigaseura Nürnberg Ice Tigersissa.
Ura

Summers varattiin Phoenix Coyotesiin 29. sijalla vuonna 2006.
Ensimmäisen seniorivuotensa 2009–2010 jälkeen Summers allekirjoitti kahden vuoden tulokassopimuksen Coyotesin kanssa 31. maaliskuuta 2010. Kaudella 2013–2014 Summers teki ensimmäisen maalinsa NHL:ssä 15. maaliskuuta 2014 Calgary Flamesia vastaan.
Coyotesissa Summers pelasi viiden kauden ajan, mutta pääosin hän pelasi AHL:ssa San Antonio Rampagessa ja Portland Piratesissa. Coyotesissa hänelle kertyi 64 ottelua. Rangers hankki Summersin maaliskuussa 2015. Vaihtokaupassa Rangersiin siirtyivät Summersin lisäksi Keith Yandle ja neljännen kierroksen varausvuoro varaustilaisuuteen 2016. Coyotes sai John Mooren, Anthony Duclairin ja kaksi varausoikeutta.
Summers teki kesällä 2016 jatkosopimuksen Rangersin kanssa. Hän pelasi kauden 2014–2015 lopulla ja kauden 2015–2016 aikana yhteensä kuusi ottelua Rangersissa. Farmiseura Hartford Wolf Packissa pelejä kertyi 87.
Käännös suomeksi
Bob Morley

| Bob Morley |
| --- | --- |
 Morley vuoden 2016 WonderCon-tapahtumassa
Henkilötiedot
Koko nimi:  Robert Alfred Morley
Syntynyt: 20. joulukuuta 1984 (ikä 39)  Kyneton, Victoria, Australia
Ammatti:  näyttelijä, televisio-ohjaaja
Puoliso:  Eliza Taylor (2019-)
Näyttelijä
Aktiivisena:  2005–
Merkittävät roolit:  Bellamy Blake (Eloonjääneet)
Aiheesta muualla
IMDb 
Robert Alfred Morley (s. 20. joulukuuta 1984) on australialainen näyttelijä ja televisio-ohjaaja. Hänen puolisonsa on Eliza Taylor. Morley on parhaiten tunnettu roolistaan Bellamy Blakena sarjassa Eloonjääneet.
Yksityiselämä

Morleyn äiti on filippiiniläinen ja isä australialais-irlantilainen. Hänen isänsä kuoli Morleyn ollessa nuori. Morleylla on kaksi isosiskoa ja yksi isoveli.
Filmografia

Eloonjääneet - Bellamy Blake
Lost in the White City - Avi
Road Kill - Craig
Blinder - Nick
Aiheesta muualla

Bob Morley Internet Movie Databasessa. (englanniksi)
Sergei Štšerbakov

| Mitalit | Mitalit | Mitalit |  |
| --- | --- | --- | --- |
|  Štšerbakov vuonna 1953. |  Štšerbakov vuonna 1953. |  Štšerbakov vuonna 1953. |  |
Maa:   Neuvostoliitto
Miesten nyrkkeily
|  Olympialaiset  |  Olympialaiset  |  Olympialaiset  |  |
|  Hopeaa | Helsinki 1952 | 67 kg |  |
| EM-kilpailut  | EM-kilpailut  | EM-kilpailut  |  |
|  Hopeaa | Varsova 1953 | 67 kg |  |
Sergei Semjonovitš Štšerbakov (ven. Сергей Семёнович Щербаков, 20. kesäkuuta 1918 Moskova, Neuvosto-Venäjä – 27. tammikuuta 1994) oli Neuvostoliittoa edustanut nyrkkeilijä ja olympiamitalisti.
Štšerbakov saavutti 67 kilogramman painoluokassa olympiahopeaa Helsingissä 1952 hävittyään loppuottelussa Puolan Zygmunt Chychłalle. Vuonna 1953 hän saavutti EM-hopeaa hävittyään jälleen Chychłalle. Štšerbakov voitti useita Neuvostoliiton mestaruuksia.
Sergei Šupletsov

| Mitalit> Maa:   Venäjä.Miesten freestylehiihto. Olympialaiset  | Mitalit> Maa:   Venäjä.Miesten freestylehiihto. Olympialaiset  | Mitalit> Maa:   Venäjä.Miesten freestylehiihto. Olympialaiset  | Maa:   Venäjä> Miesten freestylehiihto. |
| --- | --- | --- | --- |
|  Hopeaa | Lillehammer 1994 | Kumparelasku |  |
| MM-kilpailut  | MM-kilpailut  | MM-kilpailut  |  |
|  Kultaa | Altenmarkt 1993 | Yhdistetty |  |
|  Pronssia | La Clusaz 1995 | Kumparelasku |  |
Maa:   Neuvostoliitto
| MM-kilpailut  | MM-kilpailut  | MM-kilpailut  |  |
|  Kultaa | Lake Placid 1991 | Yhdistetty |  |
Sergei Borisovitš Šupletsov (ven. Сергей Борисович Шуплецов; 25. huhtikuuta 1970 Tšusovoi – 14. heinäkuuta 1995 La Clusaz, Ranska) oli venäläinen freestylehiihtäjä ja olympiamitalisti. Hän voitti hopeaa kumparelaskusta Lillehammerin olympialaisissa 1994, jonka lisäksi hän sai MM-kilpailuista kolme mitalia, joista kaksi oli kultaisia ja yksi pronssinen.
Šupletsov menehtyi moottoripyöräonnettomuudessa La Clusazissa vuonna 1995.
Chris Sununu

| Chris Sununu |
| --- | --- |

New Hampshiren 82. kuvernööri
 5. tammikuuta 2017 –  
Edeltäjä:  Chuck Morse (vt.)
Henkilötiedot
Syntynyt: 5. marraskuuta 1974 (ikä 49) Salem, New Hampshire, Yhdysvallat
Puoliso:  Valerie Sununu
Lapset:  2
Tiedot
Puolue:  republikaanit
Tutkinnot:  Massachusetts Institute of Technology
Aiheesta muualla
chrissununu.com
Christopher T. Sununu (s. 5. marraskuuta 1974 Salem, New Hampshire, Yhdysvallat) on yhdysvaltalainen republikaanisen puolueen poliitikko. Hän on ollut New Hampshiren kuvernööri tammikuusta 2017 lähtien.
Hän on kuvernööri John H. Sununun poika ja senaattori John E. Sununun pikkuveli.
Sununu voitti demokraattipuolueen Colin Van Osternin vuoden 2016 kuvernöörivaaleissa.
Aiheesta muualla

Kuvia tai muita tiedostoja aiheesta Chris Sununu Wikimedia Commonsissa
Kuvernöörin kotisivut
CoRoT-7b

| CoRoT-7b |
| --- | --- |
 Taiteilijan näkemys, CoRoT-7b kuvan etualalla.
Löytäminen
Löytöpäivä:  2009
Havaintomenetelmä(t):  Ylikulkumenetelmä
Tähden ominaisuudet
Tähden nimi:  CoRoT-7
Tähden etäisyys Auringosta:  150,0 (± 20,0) pc
Tähden massa:  0,93 (± 0,03)
Tähden spektriluokka:  K0V
Tähden metallisuus:  0,03 (± 0,07)
Tähden ikä:  1,5 ( -0,3 +0,3 ) Ga
Kiertoradan ominaisuudet
Isoakselin puolikas:  0,0172 (± 0,00029) AU
Eksentrisyys:  0,12 (± 0,07)
Kiertoaika:  0,853585 (± 2,4e-05) vrk
Inklinaatio:  80,1 (± 0,3) deg°
Fyysiset ominaisuudet
Massa:  6998149000000000000♠0.0149+0.003 −0.003 MJ
Säde:  0,136 RJ
COROT-7b (alkuperäiseltä nimeltään CoRoT-Exo-7b) on läpimitaltaan toistaiseksimilloin? toiseksi pienin havaittu eksoplaneetta. Planeetan havaitsi ylikulkumenetelmällä vieraita planeettoja etsivä ranskalainen CoRoT-satelliitti.
CoRoT-7b:n läpimitta on korkeintaan kaksi Maan läpimittaa ja massa luultavasti 5–11 Maan massaa. Se kiertää 140 pc (450 valovuoden) etäisyydellä sijaitsevaa K-spektriluokan tähteä CoRoT-7 kiertoajan ollessa vain 0,85 vuorokautta. CoRoT-7b saattaa olla ktooninen planeetta eli kuuma jupiter, joka on menettänyt kaasukehänsä ja jättänyt jälkeensä vain rautaytimen.
Löytö julkaistiin 3. helmikuuta 2009.
Aiheesta muualla

Suominen, Mikko: Corot löysi pienimmän tunnetun eksoplaneetan Tähdet ja avaruus.  4.2.2009. Viitattu 6.2.2019.
Rincon, Paul: Telescope sees smallest exoplanet BBC News.  3.2.2009. Viitattu 6.2.2019 (englanniksi).
Corot 7b – Facts About Planet Corot 7b Solarsystemquick.com. Viitattu 6.2.2019 (englanniksi).
Reddy, Francis & Chandler, Lynn: Most Earthlike Exoplanet Started out as Gas Giant – Goddard Release No. 10-03 NASA – Goddard Space Flight Center.  6.1.2010. Viitattu 6.2.2019 (englanniksi).
Maan kaltainen planeetta löytyi naapuriaurinkokunnasta Helsingin Sanomat.  17.9.2009. Arkistoitu 27.12.2009. Viitattu 6.2.2019 (englanniksi).
| --- | --- |
Tähdet:  β Mon, α Mon, γ Mon, δ Mon, ζ Mon, ε Mon, 13 Mon, 18 Mon, S Mon, 28 Mon, 17 Mon, 20 Mon, 3 Mon, 27 Mon, 19 Mon, 2 Mon, 10 Mon, 25 Mon, 77 Ori, 7 Mon, β Mon, 21 Mon, 78 Ori, β Mon, 12 Mon, 16 Mon, Plaskettin tähti, 1 Mon, T Mon, HD 52265, 24 Mon, 14 Mon, 9 Mon, ε Mon, 6 Mon, U Mon, HD 46375, V Mon, Luyten's Star, R Mon, Ross 614, V838 Mon
Eksoplaneetat:  HD 52265 b, HD 46375 b
CoRoT-7c

| CoRoT-7c |
| --- | --- |
 Taiteilijan näkemys CoRoT-7c-planeetasta.
Löytäminen
Löytöpäivä:  2009
Tähden ominaisuudet
Tähden nimi:  CoRoT-7
Tähden etäisyys Auringosta:  150,0 (± 20,0) pc, 489 (±65) ly
Tähden massa:  0,93 (± 0,03)
Tähden spektriluokka:  K0V
Tähden metallisuus:  0,03 (± 0,07)
Tähden ikä:  1,5 Ga
Kiertoradan ominaisuudet
Isoakselin puolikas:  0,046 AU AU
Eksentrisyys:  0,12 (± 0,06)
Kiertoaika:  3,698 (± 0,003) vrk
Periastronin aika:  2454445,0 (± 0,7) JD
Fyysiset ominaisuudet
Massa:  0,0264 MJ (8,39 ME)
CoRoT-7c on eksoplaneetta, joka kiertää tähteä CoRoT-7. Ne sijaitsevat Yksisarvisen tähdistössä noin 489 valovuoden päässä. Tähteä kiertää myös toinen eksoplanetta CoRoT-7b, joka oli vuonna 2009 pienin löydetty eksoplaneetta. CoRoT-7c ei kulje maasta nähden keskustähtensä edestä, joten tutkijat eivät pysty mittaamaan sen sädettä ja tiheyttä. Se on kuitenkin noin kahdeksan kertaa Maan kokoinen ja siten supermaa. CoRoT-7c kietää tähtensä ympäri 3 vuorokaudessa 17 tunnissa.
CoRoT-7 c tunnetaan myös nimillä CoRoT-Exo-7 c ja CoRoTID 102708694 c.
Aiheesta muualla

CoRoT-7 Universe Guide. Viitattu 9.2.2019 (englanniksi).
First Solid Evidence for a Rocky Exoplanet (w/ Video) PHYS.org.  16.9.2009. Viitattu 9.2.2019 (englanniksi).
CoRoT-2b

| CoRoT-2b |
| --- | --- |
 CoRoT-2b verrattuna Jupiteriin.
Löytäminen
Löytöpäivä:  2007
Havaintomenetelmä(t):  ylikulkumenetelmä
Tähden ominaisuudet
Tähden nimi:  CoRoT-2
Tähden etäisyys Auringosta:  300,0 (± 100,0) pc
Tähden massa:  0,97 (± 0,06)
Tähden spektriluokka:  G7V
Tähden metallisuus:  -0,04 (± 0,08)
Kiertoradan ominaisuudet
Isoakselin puolikas:  0,0281 (± 0,0009) AU
Eksentrisyys:  0,0
Kiertoaika:  1,7429964 (± 1,7e-06) vrk
Inklinaatio:  87,84 (± 0,1) deg°
Fyysiset ominaisuudet
Massa:  7000331000000000000♠3.31+0.16 −016 MJ
Säde:  7000146500000000000♠1.465+0.029 −0.029 RJ
Lämpötila:  5575,0 (± 66,0) K
CoRoT-2b on toinen CoRoT-satelliitin löytämä eksoplaneetta. Se tunnetaan myös nimillä CoRoT-Exo-2 b, 2MASS J19270649+0123013 b ja CoRoTID 101206560 b. Se kiertää CoRoT-2-tähteä. Se sijaitsee 978,50 valovuoden päässä Kotkan tähdistössä. Sen löydöstä ilmoitettiin 20. joulukuuta 2007.
Aiheesta muualla

"Wrong-way" Winds on CoRoT-2b NASA – Jet Propulsion Laboratory.  22.1.2018. Viitattu 4.2.2019 (englanniksi).
Sid Collins

Sidney Cahn eli Sid Collins (17. heinäkuuta 1922 – 2. toukokuuta 1977) oli yhdysvaltalainen mediapersoona, joka muistetaan parhaiten Indianapolis 500:n selostajana Indianapolis Motor Speedway Radio Networkissa vuosina 1952–1976.
Collins syntyi juutalaiseen sukuun, joka piti kauppaa Indianapolisissa. Hän otti käyttöön Collins-nimen Cahnin sijaan antisemitismin pelosta.
Huhtikuussa 1977 Collins kävi oireidensa vuoksi Mayo Clinicillä, jossa hänellä todettiin tappava ALS-tauti. Hän päätyi itsemurhaan hirttäytymällä 54-vuotiaana.
Sergei Šubenkov

| Mitalit | Mitalit | Mitalit |  |
| --- | --- | --- | --- |
|  Šubenkov (oikealla) Göteborgissa 2013. |  Šubenkov (oikealla) Göteborgissa 2013. |  Šubenkov (oikealla) Göteborgissa 2013. |  |
Miesten yleisurheilu
Maa:   Venäjä
| MM-kilpailut  | MM-kilpailut  | MM-kilpailut  |  |
|  Kultaa | Peking 2015 | 110 m aj |  |
|  Pronssia | Moskova 2013 | 110 m aj |  |
| EM-kilpailut  | EM-kilpailut  | EM-kilpailut  |  |
|  Kultaa | Helsinki 2012 | 110 m aj |  |
|  Kultaa | Zürich 2014 | 110 m aj |  |
| Sisäratojen EM-kilpailut  | Sisäratojen EM-kilpailut  | Sisäratojen EM-kilpailut  |  |
|  Kultaa | Göteborg 2013 | 60 m aj |  |
| Universiadit  | Universiadit  | Universiadit  |  |
|  Pronssia | Kazan 2013 |  110 m aj |  |
Maa:   Neutraalit urheilijat
| MM-kilpailut  | MM-kilpailut  | MM-kilpailut  |  |
|  Hopeaa | Lontoo 2017 | 110 m aj |  |
|  Hopeaa | Doha 2019 | 110 m aj |  |
| EM-kilpailut  | EM-kilpailut  | EM-kilpailut  |  |
|  Hopeaa | Berliini 2018 | 110 m aj |  |
Sergei Šubenkov (ven. Сергей Шубенков, s. 4. lokakuuta 1990) on venäläinen pika-aitajuoksija.
Šubenkov sai hopeaa 110 metrin aitajuoksussa Novi Sadin alle 20-vuotiaiden EM-kilpailuissa 2009 ajalla 13,40. Hän voitti alle 23-vuotiaiden Euroopan-mestaruuden Ostravassa 2011 ajalla 13,56. Saman vuoden Daegun MM-kilpailuissa hän karsiutui alkuerissä. Hän juoksi Helsingin EM-kilpailuissa 2012 välierissä Venäjän ennätyksen 13,09 ja voitti loppukilpailussa Euroopan-mestaruuden ajalla 13,16. Lontoon olympialaisissa hän karsiutui välierissä.
Šubenkov voitti sisäratojen EM-kilpailuissa Göteborgissa 2013 kultaa 60 metrin aitajuoksussa ennätyksellään 7,49. Hän sijoittui samana vuonna kolmanneksi Kazanin universiadeissa. Moskovan MM-kilpailuissa hän sai pronssia ajalla 13,24. Sopotin MM-hallikilpailuissa 2014 hän karsiutui välierissä. Zürichin EM-kisoissa 2014 Šubenkov voitti kultaa ajalla 13,19. Hän voitti samana vuonna 110 metrin aitajuoksun maanosien cupissa.
Pekingin MM-kisoissa 2015 hän voitti kultaa Venäjän ennätyksellä 12,98. Hän saavutti hopeaa  Lontoon MM-kilpailuissa 2017 ajalla 13,14. Hän paransi Venäjän ennätyksen lukemiin 12,92 Székesfehérvárissa heinäkuussa 2018. Berliinin EM-kilpailuissa 2018 hän sai hopeaa ajalla 13,17. Dohan MM-kilpailuissa 2019 hän sai hopeaa ajalla 13,15.
Šubenkov voitti Venäjän-mestaruuden sisäradoilla 60 metrin aitajuoksussa 2013 ja 2014 sekä ulkoradoilla 110 metrin aitajuoksussa 2013, 2016, 2020 ja 2021.  Euroopan joukkuemestaruuskilpailujen 110 metrin aitajuoksun hän on voittanut 2013, 2014 ja 2015.
Chuck (televisiosarja)

| Chuck |
| --- | --- |
 Sarjan alkutunnus
Tyyli:  toiminta, komedia
Kestoaika:  42 minuuttia
Luoja(t):  Josh Schwartz Chris Fedak
Pääosissa:  Zachary Levi Yvonne Strahovski Adam Baldwin Joshua Gomez Sarah Lancaster Ryan McPartlin Mark Christopher Lawrence Vik Sahay Scott Krinsky
Alkuperämaa:   Yhdysvallat
Alkuperäiskieli:  englanti
Verkko:   NBC    Sub
Esitetty:  24. syyskuuta 2007 – 27. tammikuuta 2012
Tuotantokausia:  5
Jaksoja:  91 (luettelo jaksoista)
Tuotanto
Tuottaja(t):  Josh Schwartz McG
Tuotantoyhtiö(t):  Warner Bros.
Aiheesta muualla
Virallinen sivusto
IMDb 
Chuck on yhdysvaltalainen Warner Brosin tuottama televisiosarja, joka alkoi Yhdysvalloissa 24. syyskuuta 2007 NBC-kanavalla. Sarjaa tehtiin viisi tuotantokautta. Suomessa sarja alkoi Sub-kanavalla 8. kesäkuuta 2010.
Sarja kertoo tietokoneasiantuntija Chuck Bartowskista, jonka aivoihin siirtyy huippusalainen tietokanta sähköpostin välityksellä. Sen seurauksena CIA ja NSA lähettävät agenttinsa hänen peräänsä. Ennen kuin selviää kuinka arvokkaat tiedot saadaan talteen, Chuckin täytyy elää kaksoiselämää vakoojana, minkä vuoksi hänen henkensä on jatkuvasti vaarassa.
Näyttelijät ja hahmot

| 0 | 1 | 2 |
| --- | --- | --- |
|  Zachary Levi  | … |  Charles "Chuck" Bartowski   |
|  Yvonne Strahovski  | … |  Sarah Walker   |
|  Adam Baldwin  | … |  John Casey   |
|  Joshua Gomez  | … |  Morgan Grimes   |
|  Sarah Lancaster  | … |  Eleanor "Ellie" Bartowski   |
|  Ryan McPartlin  | … |  Devon "Kapteeni Mahtava" Woodcomb   |
|  Mark Christopher Lawrence  | … |  Michael "Iso-Mike" Tucker   |
|  Scott Krinsky  | … |  Jeffrey "Jeff" Barnes   |
|  Vik Sahay  | … |  Lester Patel   |
|  Julia Ling  | … |  Anna Wu    |
|  Matthew Bomer  | … |  Bryce Larkin   |
Juoni

Chuck Bartowski (Zachary Levi) työskentelee tietokoneasiantuntijana Buy More -nimisessä elektroniikkaa ja kodinkoneita myyvässä tavaratalossa. Hän asuu siskonsa Ellien (Sarah Lancaster) ja tämän miehen Devonin (Ryan McPartlin) kanssa. He ovat molemmat lääkäreitä, jotka kannustavat Chuckia jatkuvasti etenemään työ- ja rakkauselämässään. Chuckin paras ystävä on hänen työkaverinsa Morgan Grimes (Joshua Gomez).
Sarjan alussa Chuck elää täysin normaalia elämää, kunnes saa vanhalta koulukaveriltaan Bryce Larkinilta (Matthew Bomer), karkuteille lähteneeltä CIA:n agentilta, sähköpostiinsa oudon tiedoston. Pahaa-aavistamaton Chuck avaa tiedoston, ja kaikki Yhdysvaltain hallinnon salaiset tiedot sisältävä Risteymä-niminen tietokanta siirtyy hänen aivoihinsa sähköpostiin piilotettujen kuvien kautta. Hallinnon oma kopio Risteyksestä tuhoutuu Brycen paetessa, ja Chuckille jää toistaiseksi ainoa. Hänellä ei ole muuta vaihtoehtoa kuin käyttää Risteyksen tietoja auttaakseen hallintoa nappaamaan salamurhaajia ja kansainvälisiä terroristeja. Risteys aiheuttaa "välähdyksiä" joita Chuck näkee sellaisten henkilöiden ja asioiden lähellä, joista on merkintöjä tietokannassa. Chuckin avuksi lähetetään agentti Sarah Walker (Yvonne Strahovski) ja eversti John Casey (Adam Baldwin), joiden tehtävänä on suojella häntä ja tietokantaa.
Sarah esittää Chuckin tyttöystävää ja hankkii työn läheisestä Wienerlicious-nimisestä hot dogeja myyvästä pikaruokalasta, ja John tulee töihin Buy Moreen. Näin he voivat tarkkailla Chuckia koko ajan. Sarah ja Chuck alkavat kuitenkin pitää toisistaan hieman enemmän kuin oli tarkoitus.
Chuck joutuu sarjan aikana huimiin seikkailuihin, vaikka hän tahtoisi kaiken olevan jo ohi.
Aiheesta muualla

Chuck Internet Movie Databasessa (englanniksi)
Chad Reed

Chad Reed
Chad Reed (s. 15. maaliskuuta 1982 Kurri Kurri, Australia) on australialainen motocross- ja supercrosskuljettaja. Reed ajoi  tällä kaudellamilloin? AMA Supercross -sarjaa Hondalla, TwoTwo Motorsports -tallissa. Reedin kilpailunumero on ollut koko uransa ajan pääasiassa 22, mutta kauden 2009 hän ajoi supercross-kisat numerolla 1.